recursal/SuperWikiNEXT-32B huggingface dataset:
Cirkuladų išsidėstymas Prancūzijoje
*Cessenon-sur-Orb* cirkulada
**Cirkulada** – tradicinis kaimas ar miestelis Langedoko-Rusijono regione (Pietų Prancūzija) su koncentriniu išplanavimu. Tokį išplanavimą turi arba visas kaimas, arba centrinė, seniausioji jo dalis, kuri vėliau gali būti išplėsta kitokio planavimo rajonais. Įprastai galima būtų tikėtis, kad tokių koncentrinių gyvenviečių centre bus pilis (pranc. *château-fort*) ar parapijos bažnyčia, bet jų centre paprastai būna aikštė.

Į aiškiai koncentrinę cirkuladų struktūrą kaip urbanistinį fenomeną dėmesys atkreiptas tik 1992 m. Šių gyvenviečių koncentrinis išplanavimas yra viduramžių (XI–XII a.) kilmės, dviem šimtais metų senesnis už to paties regiono bastidas. Šį fenomeną aprašė aprašė architektas *Krzysztof Pawlowski*, kuris suskaičiavo daugiau kaip 50 koncentrinių Langedoko-Rusijono miestų ir kaimų.

Nuorodos
--------

1. ↑  *La Calmette* miestelio palydovinė nuotrauka (Gardo departamentas) (Wikimapia nuotrauka)
2. ↑  Krzysztof Kazimierz Pawlowski (1992) Circulades languedociennes de l’an mille: Naissance de l’urbanisme europeen. 220 p. ISBN 978-2859980955

* The Association of Circular Villages. Welcome in the network of Circulades, cities and medieval villages of character of the region Languedoc-Roussillon Archyvuota kopija 2010-09-14 iš Wayback Machine projekto.

Dar kelių kaimų nuotraukos Wikimapijoje:

* *Alairac* kaimas (Odo departamentas)
* *Donazac* kaimas (Odo departamentas)
* Caux miestas (Hero departamentas)
|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

**Paviršiaus aktyviosios medžiagos** (**PAM**) – junginiai, kurie sumažina skysčio paviršiaus įtempimą.
PAM gali būti organinės rūgštys, alkoholiai, aminai, baltymai ir kiti. Dauguma jų blogai tirpsta vandenyje. Šių medžiagų paviršiaus įtempimas yra mažesnis negu vandens, todėl didėjant jų koncentracijai paviršiaus įtemptis mažėja. PAM yra joninės (amfolitinės, katijoninės ir anijoninės) ir nejoninės.

Sudėtis
-------

PAM sudarytos iš dviejų dalių:

* hidrofobinės
* hidrofilinės

Veikimas
--------

PAM molekulės, patekusios į dviejų fazių skiriamąjį paviršių (pvz.: oras–skystis), orientuojasi taip, kad hidrofilinė dalis įtraukiama į skystį, o hidrofobinė – išstumiama į nepolinę fazę – orą. Ties sąlyčio riba skystis–dujos arba skystis–skystis, vykstant sorbciniams reiškiniams, keičiasi ištirpintų medžiagų koncentracija. Šie reiškiniai labai svarbūs ten, kur yra didelis fazių paviršius, pvz. emulsijose, putose, membranose ir panašiai. Koncentracijos kitimas ties fazių sąlyčio riba turi įtaką medžiagoms skverbtis pro membranas.

Panaudojimas
------------

PAM pritaikomos daugelyje sričių: valymo priemonės, audinių minkštikliai, emulsijos, medžiagos paskleidimui efektyvinti, dažai, klijai, rašalai, snieglenčių vaškas, skalbimo priemonės, vaistai, agrocheminiai preparatai (herbicidai, insekticidai), sanitarinės priemonės, kosmetika (šampūnai, plaukų kondicionieriai, dantų pastos), gaisrų gesinimo priemonės (gesinimo putos).

### Žemės ūkyje

Žemės ūkyje PAM naudojamos kaip priedas darbiniams tirpalams su augalų apsaugos priemonėmis ruošti. Jos skirtos pagerinti herbicidų, augimo reguliatorių, insekticidų ir kitų žemės ūkio pesticidų pasiskirstymą lapų paviršiuje ir jų įsisavinimą bei veiksmingumą nepalankiomis sąlygomis. PAM veiksmingumas priklauso nuo veikliųjų medžiagų. Dažniausiai tai nejoninės bei silikoninės PAM. Į tirpalą įdėjus PAM, sumažinamas purškiamo tirpalo lašelių paviršiaus įtempimas, todėl lašeliai geriau „prilimpa" prie augalo – neatšoka nuo lapo, nenuslenka, geriau padengiamos apipurškiamos augalo dalys, pagerėja preparatų veiksmingumas.

Išnašos
-------

1. ↑  „Bubbles, Bubbles, Everywhere, But Not a Drop to Drink". *The Lipid Chronicles*. 2011-11-11. Suarchyvuotas originalas 2012-04-26. Nuoroda tikrinta 2012-08-01.  Nežinomas parametras `|url-status=` ignored (pagalba)
| **Cynara csolymus** |
| --- |
| Tikrasis artišokas (Cynara csolymus)Tikrasis artišokas (*Cynara csolymus*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Eilė: | Astriečiai  *( Asterales)* |
| Šeima: | Astriniai  *( Asteraceae)* |
| Gentis: | Artišokas  *( Cynara)* |
| Rūšis: | Tikrasis artišokas  *( Cynara csolymus)* |

 |

**Tikrasis artišokas** (*Cynara csolymus*) – astrinių (*Asteraceae*) šeimos artišokų (*Cynara*) genties augalas. 

Dvimetis augalas. Lapai dideli, plunksniški. žiedynas mėlynos spalvos. Žydi paprastai antraisiais metais.

Kilmė
-----

Artišoką žinojo dar senovės Romoje ir Graikijoje. Iš Italijos XV-XVI a. kaip kultūrinis augalas jis paplito kitose šalyse. 

Lietuvoje artišokas mažai žinomas ir vartojamas. 

Tikrojo artišoko žiedyno galvutės

Sudėtis
-------

Artišokas turi 15,5 % angliavandenių, 3,26 % azotinių medžiagų, 0,22 % riebalų, rauginės medžiagos, vitaminų A, B, C.

Mityba
------

Apvalkalėlių išorinių lapelių ir galvučių pagrinduose yra kvapiųjų medžiagų, teikiančių artišokui malonų kvapą, gerinantį apetitą. 

Valgomos daugiausiai žiedynų galvutės.

Vaistinės augalo savybės
------------------------

Artišokas ypač naudingas pagyvenusiems žmonėms ir sergantiems ateroskleroze.

Džiovintos šaknys ir žolė apsaugo nuo širdies vainikinių arterijų aterosklerozės. Ši poveikį lemia esantis cinarinas. 

Cinarinas taip pat skatina tulžies ir šlapimo išsiskyrimą, padeda sergant vandenlige. Rekomenduojama valgyti pačius artišokus arba ryte ir vakare gerti jų sultis (iki 1/4 stiklinės).

Seniau nuo kepenų ir tulžies takų ligų gydydavo artišokų lapų nuoviru (iki 3 puodukų per dieną). Artišoko graižų nuoviras su kiaušinių tryniais vartojamas nuo vidurių užkietėjimo ir kepenų ligų.
Artišokuose yra vertingų priešvėžinių flavonoidų: Apigenino, Luteolino..

Produkcija
----------

| Tūkstančiai tonų (2020 m.) |
| --- |
| 1 | Italijos vėliava Italija | 367 |
| 2 | Egipto vėliava Egiptas | 309 |
| 3 | Ispanijos vėliava Ispanija | 197 |
| 4 | Alžyro vėliava Alžyras | 126 |
| 5 | Argentinos vėliava Argentina | 109 |
| 6 | Peru vėliava Peru | 82 |
| 7 | Kinijos vėliava Kinija | 80 |
| 8 | Maroko vėliava Marokas | 45 |
| 9 | Jungtinių Amerikos Valstijų vėliava Jungtinės Amerikos Valstijos | 41 |
| 10 | Turkijos vėliava Turkija | 39 |

Literatūra
----------

1. ↑  Cesar G. Fraga. "Plant Phenolics and Human Health– Biochemistry, Nutrition and Pharmacology". Wiley. p.9
2. ↑

Nuorodos
--------

* Preparatas Apple cider 600TM mokslinių tyrimų požiūriu Archyvuota kopija 2005-03-16 iš Wayback Machine projekto.

  


|  |  |
| --- | --- |
|  | **Vikiteka: Tikrasis artišokas** – vaizdinė ir garsinė medžiaga  |
| Cirvija |
| --- |
| Cirvija prie Bajoriškių Cirvija prie Bajoriškių |
| **Ilgis** | 14,6 km |
| **Baseino plotas** | 81,2 km² |
| **Ištakos** | Rūdiškių apylinkės |
| **Žiotys** | Merkys |
| **Šalys** | Lietuvos vėliava Lietuva |

**Cirvija** – upė Lietuvoje, Trakų rajono pietryčiuose; Merkio dešinysis intakas. Prasideda šalia Rūdiškių, prie Šilynų kaimo ir Vilniaus–Gardino geležinkelio. Teka pietryčių, pietų kryptimi pro Rūdiškių miškus. Įteka į Merkį 105,8 km nuo jo žiočių, į šiaurės rytus nuo Pamerkių kaimo.

Intakas – Onupis (dešinysis).

Vaga daugiausia ištiesinta. Prie Cirvijos įsikūrę kaimai: Šilynai, Rūdiškių kaimas, Midaviriai, Bajoriškės, Dailidės, Jalovė.

Upėvardį *Cirvijà* bandoma vesti iš veiksmažodžių *čirėti, čirvėti* („čirškėti, čiulbėti"), nors Janas Otrembskis manė, kad *Cirvija* yra tarmybė, o norminė lytis būtų *\*Tirvija*.

Šaltiniai
---------

1. ↑  B. Gailiušis, J. Jablonskis, M. Kovalenkovienė. *Lietuvos upės: Hidrografija ir nuotėkis*. Kaunas: Lietuvos energetikos institutas, 2001, 432 psl..
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 75–76
| **Tikrasis longanas** |
| --- |
| Tikrasis longanasTikrojo longano vaisiai |
|
| Mokslinė klasifikacija |
| 

|
|  |
| Karalystė: | Augalai*( Plantae)* |
| Tipas: | Induočiai*( Tracheophyta)* |
| Skyrius: | Magnolijūnai*( Magnoliophyta)* |
| Klasė: | Magnolijainiai*( Magnoliopsida)* |
| Eilė: | Muileniečiai*( Sapindales)* |
| Šeima: | Sapindiniai*( Sapindaceae)* |
| Gentis: | Longanas*( Dimocarpus)* |
| Rūšis: | Tikrasis longanas*( Dimocarpus longan)* |
|

 |
| Mokslinis pavadinimas |
| ***Dimocarpus longan***Lour. 1790 m. |
| Sinonimai |
| Euphoria longan Steud.Euphoria longana Lamk (1792 m.)Nephelium longana Cambess |
| 

|  |  |
| --- | --- |
| 
* **Vikiteka**Vikiteka

 | 
* GBIF: **13735362**
* ITIS: **506072**
* NCBI: **128017**

 |

 |

**Tikrasis longanas** (*Dimocarpus longan*) – sapindinių (*Sapindaceae*) šeimos visžalis vaismedis, paplitęs Pietų ir Pietryčių Azijoje, Taivane ir Kinijos pietrytinėje dalyje.

Augalo morfologija
------------------

Vaisiai apvalus, auga kekėje, kaip vynuogės, iš viršaus yra padengti tvirtu šviesiai rudu ar rausvu nevalgomu apvalkalu. Sultingas longano minkštimas labai aromatingas, skoniu primenantis ličį. Vaisiaus viduje yra kieta tamsiai raudona sėkla.

Longano vaisius.

Vardai
------

Tikrojo longano pavadinimas kilęs iš Vietnamo Longan provincijos pavadinimo. Jis dar vadinamas: angl. *Cats Eye, Dragon´s Eye, Dragon´s Eye Fruit, Dragon's Eye, Dragons Eye, Longan, Lungan*, vok. *Longanbaum, Longanbeere, Longane*, isp. *Longán, Mamoncillo Chino, Mamoncillo Chino (Cuba)*, port. *Longana, Olho-De-Dragão (Brazil), Pitomba Longana*, taj. ลำไย, Lamyai, jap. Rongan, Ryugan ir kt.

Panaudojimas
------------

Tikrojo longano vaisiai turi daug cukraus, vitamino C, kalcio, geležies ir fosforo. Longaną galima valgyti šviežią, dėti į vaisių ar aštraus skonio mišraines, virti, vartoti saldiems bei pikantiškiems valgiams, konservuoti ir džiovinti. Džiovintas longano vaisius dedamas į troškinamus saldžius arba rūgščius kiniškus patiekalus.

Išnašos
-------

1. ↑  Dimocarpus longan (Dragon´s Eye Fruit) Archyvuota kopija 2010-10-25 iš Wayback Machine projekto.
2. ↑  Euforija (Euphoria longana) Archyvuota kopija 2010-06-11 iš Wayback Machine projekto.

Nuorodos
--------

* Dimocarpus longan Lour. Archyvuota kopija 2015-09-24 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Mykolas Jonas Pacas** |
| --- |
|  |
| Pacai |
| Herbas „Gozdawa" |
| Herbas „Gozdawa" |
|  |
| Gimė | 1730 m. |
| Mirė | 1787 m. spalio mėn. (~57 metai) |
| Tėvas | Juozapas Pacas |
| Motina | Elena Bialozoraitė |

**Mykolas Jonas Pacas** (1730–1787 m. spalis) – LDK valstybinis ir karinis veikėjas, Lietuvos armijos generolas-majoras (1764 m.), generolas-leitenantas (1766/1767 m.), Ziolovsko seniūnas. Augusto III kamergeris, Baro konfederacijos generalinis maršalka Lietuvos didžiojoje kunigaikštystėje (1769–1772 m.).

Biografija
----------

Lietuvos magnatų Pacų giminės atstovas, herbo „Gozdawa" savininkas. Žemaitijos kašteliono ir Ziolovsko seniūno Juozapo Paco (apie 1685–1764) ir Elenos Bialozoraitės sūnus. Brolis – generolas-inspektorius (1760) ir Lietuvos didysis pataurininkis Ignotas Pacas (m. 1765).

Buvo prieš „Familija" partiją, pasisakė prieš prorusiško kandidato Stanislovo Augusto Poniatovskio išrinkimą į Lenkijos karaliaus sostą. 1767 metais įstojo į Radomo konfederaciją. Tais pačiais metais Repnino seime įėjo į seimo delegacijos sudėtį. Ši delegacija, spaudžiant Rusijos pasiuntiniui, kunigaikščiui N. V. Repninui, buvo priversta pripažinti senos tvarkos išsaugojimą Abiejų Tautų Respublikoje. 1768 metais Mykolas Jonas Pacas prisijungė prie baro konfederacijos kaip Naugarduko pavieto maršalka.

1768 metų rudenį Mykolas Jonas Pacas Naugarduke įkūrė Lietuvos didžiosios kunigaikštystės Generalinę konfederaciją kaip dalį Baro konfederacijos, dalyvavo mūšiuose su Rusijos kariais. Po Baro konfederatų pralaimėjimo gyveno emigracijoje (Slovakijoje ir Silezijoje), po to išvažiavo į Prancūziją, kur 1776 metais gavo Prancūzijos pilietybę. Iki gyvenimo galo buvo Stanislovo Augusto Poniatovskio priešininkas ir protestavo prieš ATR padalijimus.

1787 metais Mykolas Jonas Pacas mirė Strasburge.

Literatūra
----------

* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.
* Polski Słownik Biograficzny" (tom 24, str. 729)
| **Suillus luteus** |
| --- |
| Tikrasis kazlėkas (*Suillus luteus*) |
| Mokslinė klasifikacija |
| 

|  |  |
| --- | --- |
| Karalystė: | Grybai  *( Fungi)* |
| Skyrius: | Papėdgrybūnai  *( Basidiomycota)* |
| Klasė: | Papėdgrybiai  *( Basidiomycetes)* |
| Eilė: | Baravykiečiai  *( Boletales)* |
| Šeima: | Baravykiniai  *( Boletaceae)* |
| Gentis: | Kazlėkas  *( Suillus)* |
| Rūšis: | Tikrasis kazlėkas  *( Suillus luteus)* |

 |
|  Index Fungorum |

**Tikrasis kazlėkas**, *kazlėkas*, *slidukas* (lot. *Suillus luteus*) – baravykinių (*Boletaceae*) šeimos, kazlėkų (*Suillus*) genties grybų rūšis.

* **Augimo vieta**

Pušynai, ypač jauni.

* **Augimo laikas**

Vasara, ruduo.

* **Pagrindiniai požymiai**

Gleivėtas, geltonai rudas smėlėtų pušynų grybas.

Vaisiakūniai vidutinio dydžio, retai dideli. Kepurėlė 3–8 (12) cm skersmens, jauna apvaliai kūgiška, varpelio formos, senesnių – iškiliai paplokščia, gleivėta, padengta lengvai nusilupančia luobele, šokoladiškai ruda, rausvai ruda, geltona. Vamzdeliai jauni - šviesiai geltoni, su balto skysčio lašeliais, pridengti violetine plėvele, vėliau, plėveliai pranykus, tampa pilkšvai geltoni. Kotas 3–10×1–3 cm, su pilkai violetiniu ar gelsvai rudu žiedu. Trama balta, gelsva, minkšta, malonaus kvapo ir skonio, įpjauta spalvos nekeičia. Sporos 6–11×2,5–3,5 μm.

**Būdingi požymiai:** kepurėlė labai gleivėta, kotas su žiedu, tramos spalva nesikeičia.

Auga smėlinguose, net žolėtuose pušynuose, eglynuose su pušies priemaiša, grupėmis, kartais kolonijomis. Luobelė nulupama. Skanus, valgomas grybas. Labai dažnas. Domina ir medikus.

Literatūra
----------

**Lietuvos grybų atlasas**, Vincentas Urbonas, Kaunas, LUTUTĖ, 2007, ISBN 978-9955-692-59-1, 70 psl.

Nuorodos
--------

* Tikrojo kazlėko nuotraukos


|  |  |
| --- | --- |
|  | **Vikiteka: Tikrasis kazlėkas** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Microsoft Dynamics NAV 4.0 su užkrautu žemėlapiu.
**Microsoft Dynamics NAV** – įmonės resursų planavimo (ERP) programinės įrangos produktas, leidžiamas Microsoft korporacijos. Produktas priklauso Microsoft Dynamics šeimai.

Nuo 1995 metų produkto pavadinimas buvo pakeistas kelis kartus: „Navision Financials", „Navision Attain", „Microsoft Business Solutions Navision Edition" ir esamas (2006) „Microsoft Dynamics NAV". Visi šie pavadinimai iš tikrųjų yra vieno ir to paties produkto.

Produktas skirtas finansų, gamybos, kliento ryšių, tiekimo valdymui, analitikai ir elektroninei komercijai mažų bei mažų - vidutinių įmonių segmente. Sprendimų centrai, diegianys šį produktą turi priėjimą prie visų biznio logikos išeities tekstų. To dėka produktas gali būti labai smarkiai adaptuojamas individualiems poreikiams.

2002 m. liepos 11, Microsoft įsigijo kompaniją Navision A/S, kuri buvo pradinė **Navision** produktų gamintoja. Tai buvo planuotas Microsoft žingsnis po Great Plains produkto įsigijimo. Įsigijus kompaniją Navision A/S, Microsoft taip pat įsigijo teises į Axapta, atskirą Damgaard A/S gamintą produktą, kuris turi labai daug panašumų į „Navision Attain", tačiau yra sukurtas modernesnės technologijos pagrindu.

Po produktų įsigijimo, Microsoft pervardino visus tris produktus ir 2004 m. spalio mėn. išleido Microsoft Dynamics NAV 4.0. 2007 m. Microsoft ketina išleisti Microsoft Dynamics NAV 5.0.
|  |
| --- |
| **BrO-23KR Garnys** |
|  |
|  |
|  |
| Tipas | sklandytuvas |
| Gamintojas | Kauno skraidyklių klubas |
| Kūrėjas | Bronius Oškinis  Česlovas Kišonas  K. Rinkevičius |
| Pirmas skrydis | 1981 |
| Pagaminta vnt. | 2 |

**BrO-23KR Garnys** (*BrO* 'Bronius Oškinis') – 1980-1981 m. sukurtas Broniaus Oškinio konstrukcijos sklandytuvas, parasolio tipo monoplanas su spyriais.

Istorija
--------

Sklandytuvas buvo 6 mėn. kurtas Kauno skraidyklių klubo bazėje 1980-1981 m. 1984 m. Panevežio ATSK pastatytas antras egzempliorius. Nuo 2009 m. vienas egzempliorius eksponuojamas Lietuvos aviacijos muziejuje Kaune.

Kuriant sklandytuvą didelis dėmesys skirtas piloto sėdėjimo patogumui ir saugumui užtikrinti.

Sklandytuvo pavadinime esančios raidės "KR" žymi du Č. Kišoną ir K. Rinkevičių, kurie padėjo kurti sklandytuvą.

Konstrukcija
------------

Kabinos bortai apklijuoti mikroakyta guma, sėdynė sudaryta iš dviejų putplasčio atramų. Stora poroloninė nugarėlė ir minkštas alkūnių ramstis gerai amortizuoja bet kokį smūgį. Pilotas sklandytuvą valdo gerokai atsilošęs. Į saugumo diržų sistemą įmontuotos nespyruokliuojančio minkšto plieno plokštelės, kurios smūgio metu sugeria žymią energijos dalį.

Liemuo turi stiklaplastikio elastinę uodegos atramą ir penkias gumines kojeles, prie kurių gali būti pasirinktinai prijungiami šie tūpimo įrengimai:

* plati slidė iš stiklo audinio skraidymams žiemą;
* ta pati slidė su pneumatiniu ratuku skraidymams vasarą;
* triratė važiuoklė su amortizatoriais („lėktuvinio" tūpimo apmokymui);
* plūdė su povandeniniais sparneliais skridimams nuo vandens.

BRO-23KR sparnas vienplyšis. Eleronai-užsparniai (flaperonai), kaip ir BRO-11, sinchronizuoti su aukštumos vairu. Nerviūros ir lonžeronai supinti iš stiklo siūlų. Užpakalinė briauna išlieta iš dervos užpildo, sustiprinta stiklo pynėmis ir 0,1 mm storio stiklo audiniu. Sparnas iki lonžerono dengtas trijų sluoksnių 0,3 mm storio audiniu. Pirmą kartą sklandytuvų statyboje sparnai dengti lavsano plėvele (plotinis tankis 80 g/m²). Panašiai kaip sparnas pagaminti eleronai, stabilizatorius ir vairai. Įvairūs agregatų sujungimai, sparnų antgaliai pagaminti iš stiklo tekstolito. Sujungimų ir šarnyrų įvorės, varžtai, pirštai, trosai pagaminti iš nerūdijančio plieno ar titano.

Galima įmontuoti variklį „Vichr-25" (*Вихрь-25*).

Techniniai duomenys
-------------------

| Charakteristika | vertė |
| --- | --- |
| Ekipažas | 1 |
| Ilgis | ? |
| Sparnų ilgis | 8,2 m |
| Aukštis | ? m |
| Sparnų profilis | GAV-1 16% |
| Sparnų plotas | 10,2 m² |
| Tuščioji masė | 83,5 kg |
| Didžiausia masė | 160 kg |
| Variklis | nėra |
| Traukos jėga | nėra |
| Mažiausias greitis | 42 km/h |
| Didžiausias greitis | 100 km/h |
| Aerodinaminė kokybė | 12 |

Nuorodos
--------

1. ↑  БРО-23КР Гарнис

Literatūra
----------

* BrO-23KR „Garnys"
* Планер БРО-23КР «Гарнис»: аист от планеров
|  *Adam Kszczot*  |
| --- |
|  |
|  |
| Pilnas vardas | Adam Kszczot |
| Gimė | 1989 m. rugsėjo 2 d. (33 metai), Opočnas, Lenkija |
| Atstovauja (-vo) | Lenkijos vėliava Lenkija |
| Aktyvumo metai | 2006 - dabar |
|  |
| Rungtys | 800 m |
| Asmeniniai rekordai | 1:45.72 |
|  |
| Pasaulio uždarų patalpų čempionatas |
| **Auksas**0 | **Sidabras**0 | **Bronza**1 | **Suma**1 |
|  **Europos lengvosios atletikos čempionatas**  |
| **Auksas**0 | **Sidabras**0 | **Bronza**1 | **Suma**1 |
|  **Europos uždarų patalpų lengvosios atletikos čempionatas**  |
| **Auksas**1 | **Sidabras**0 | **Bronza**0 | **Suma**1 |
|  |
| Kiti titulai | Nacionalinis čempionas  Europos U23 čempionas |
| World Athletics profilis: |  |

**Adamas Kščotas** (g. 1989 m. rugsėjo 2 d.) – Lenkijos vidutinių nuotolių bėgimo lengvaatletis, kuris specializuojasi 800 m bėgimo rungtyje.

Biografija
----------

A.Kszczot pirmose svarbiose tarptautinėse varžybose pasirodė 2007 m. Nyderlanduose vykusiame Europos jaunimo čempionate bėgikas finaliniame etape pasiekė 1:48.10 laiką ir pelnė bronzos medalį. Po metų sportininkas varžėsi pasaulio jaunimo čempionate, bet liko ketvirtas ir medalio savo šaliai nepelnė. Nuo 2009 m. atletas dalyvauja suaugusiųjų profesionalų lygio varžybose. Europos uždarų patalpų čempionate sportininkas vėl liko ketvirtoje vietoje. Kaune vykusiame 2009 m. Europos iki 23 metų čempionate lengvaatletis pelnė aukso medalį. Tais pačiais metais Kszczot įveikė IAAF nustatytą pasaulinį normatyvą ir pateko į 2009 m. pasaulio čempionatą. Berlyne vykusių varžybų kvalifikaciniame ture sportininkas užėmė trečiąją vietą savo grupėje ir pateko į pusfinalius. Pusfinalio bėgime sportininkui nepavyko patekti į geriausiųjų dvejetuką savo grupėje, bei negavo papildomų kelialapių ir finalo nepasiekė. 2010 m. pasaulio uždarų patalpų čempionate sportininkas pelnė bronzos medalį. Tais pačiais metais bėgikas įvykdė normatyvą ir pateko į 2010 m. Europos čempionatą. 2011 m. Ostravoje vykusiame Golden Spike Ostrava susitikime sportininkas 1000 m bėgime užfiksavo nacionalinį rekordą. Jis distanciją įveikė per 2:16.99.

Pasiekimai
----------

| Metai | Turnyras | Šalis | Vieta | Rezultatas |
| --- | --- | --- | --- | --- |
| 2007 | Europos jaunimo čempionatas | Nyderlandai | 3 | 1:48.10 |
| 2008 | Pasaulio jaunimo čempionatas | Lenkija | 4 | 1:47.91 |
| 2009 | Europos uždarų patalpų čempionatas | Italija | 4 | 1:49.52 |
| 2009 | Europos U23 čempionatas | Lietuva | 1 | 1:45.81 |
| 2009 | Pasaulio čempionatas | Vokietija | 16 | 1:46.33 |
| 2010 | Pasaulio uždarų patalpų čempionatas | Kataras | 3 | 1:46.69 |
| 2010 | Europos čempionatas | Ispanija | 3 | 1:47.22 |
| 2011 | Europos UP čempionatas | Prancūzija | 1 | 1:47.87 |
| 2011 | Europos U23 čempionatas | Čekija | 1 | 1:46.71 |
|

Nuorodos
--------

* Adam Kszczot IAAF svetainėje Archyvuota kopija 2011-06-29 iš Wayback Machine projekto.
| **Ursus arctos californicus** |
| --- |
| Kaliforninis rudasis lokys |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Klasė: | Žinduoliai  *( Mammalia)* |
| Būrys: | Plėšrieji žinduoliai  *( Carnivora)* |
| Šeima: | Lokiniai  *( Ursidae)* |
| Gentis: | Meškos  *( Ursus)* |
| Rūšis: | Rudasis lokys  *( Ursus arctos)* |
| Porūšis: | Kaliforninis rudasis lokys  *( Ursus arctos californicus)* |

 |
| Binomas |
| ***Ursus arctos californicus***Merriam, 1896 |

**Kaliforninis rudasis lokys** (*Ursus arctos californicus, kaliforninis grizlis*) – išnykęs rudojo lokio (*Ursus arctos*) porūšis. Tiek genetiškai, tiek pagal sudėjimą panašus į kitus Amerikos grizlius.

Istorija
--------

Vakerai gaudo grizlius
Pirmasis Kalifornio grizlio susidūrimas su europiečiais aprašomas 1769 m. Portolos ekspedicijos dalyvių dienoraštyje. Tai buvo pirmoji ekspedicija dabartinės Kalifornijos valstijoje. 

Naujajai Ispanijai plečiantis į šiaurę, naujakuriai pradėjo apgyvendinti dabartinės Kalifornijos valstijos teritoriją, kartu su savimi parsigabendami dideles galvijų bandas. Galvijininkystė buvo ir svarbiausias jų pragyvenimo šaltinis. Grizliai neretai puldinėdavo galvijus, todėl vakerai juos medžiodavo arba kartais pagaudavo juos užmesdami lasą ir po to viešai supjudydavo kartu su buliais. 

1848 m. prasidėjo Kalifornijos aukso karštinė, į laukinius vakarus plūdo žmonės ir grizlių mažėjo. Manoma, kad paskutinis sumedžiotas 1922 m.

Simbolika
---------

Kalifornijos vėliava
Kalifornijoje juo buvo žavimasi. 1846 m. jis tapo Kalifornijos respublikos Amerikos sukilėlių prieš Meksikos nepriklausomybę vėliavos simboliu. Vėliau tai padėjo pagrindus Kalifornijos valstijos vėliavai.

Klaidingai manoma, kad pastarosios bulių ir meškų kautynės davė pagrindą valstryto bulių ir meškų (kylančios ir besileidžiančios) rinkos simboliams. Tai atspindėjo pastarųjų gyvulių kovos būdus. Bulius puola savo ragais smeigdamas oponentą iš apačios viršun, o meška savo letenomis bloškia savo varžovą iš viršaus žemyn.

Šaltiniai
---------

1. ↑  Storer, T.I.; Tevis, L.P. (1955). *California Grizzly*. Berkeley, CA: University of California Press. p. 335. ISBN 0520205200.
2. ↑  "Bull, n1 III.8.a." OED Online. Oxford University Press, December 2014. Web. 20 January 2015.
**Bošo reakcija** yra anglies dvideginio ir vandenilio cheminė reakcija, kurios metu gaunama atominė anglis (grafitas), vanduo ir 10 % reakcijai sunaudotos šilumos. Reakcijai vykti kaip katalizatorius reikalinga geležis ir 530–730 laipsnių pagal Celsijų temperatūra.

Reakcija užrašoma taip:

CO2(d) + 2 H2(d) → C(k) + 2 H2O(d)

Ši reakcija iš tikrųjų yra dviejų reakcijų gavinys. Pirmoji vyksta greičiausiai:

CO2 + H2 → CO + H2O

Sekanti reakcija nulemia cheminės Bošo reakcijos greitį:

CO + H2 → C + H2O

Pilnos reakcijos metu išsiskiria 2,3×103 džaulių kiekvienam gramui anglies dvideginio, sureagavusio 650 °C temperatūroje. Reakcija vyksta temperatūrų ruože tarp 450 ir 600 °C.

Reakciją galima paspartinti naudojant geležies, kobalto ar nikelio katalizatorių. Rutenis taip pat spartina reakciją.

Kartu su Sabatjė reakcija, Bošo cheminė reakcija nagrinėjama kaip vienas iš būdų šalinti anglies dvideginį ir gaminti gryną vandenį kosminėse stotyse 

Reakcija taip pat naudojama gaminti grafitui radioaktyviosios anglies datavimo masės spektrometru metu.

Reakcija pavadinta vokiečių chemiko Karlo Bošo vardu.

Tiriamas Bošo reakcijos panaudojimas kosminių stočių gyvybės palaikymo sistemose. Nors šios reakcijos panaudojimas įgalina gauti visiškai uždarą deguonies ir vandenilio apykaitos ratą, kurio metu kaip atliekos gaminama anglis, iškylantys sunkumai reiškia, kad reikalingi išsamesni moksliniai tyrimai, kol Bošo reaktorius taps tikrove. Pagrindiniai sunkumai yra aukštos reakcijos temperatūros palaikymas ir susidariusiais anglies suodžiais teršiamas katalizatoriaus paviršius, žalingai veikiantis reakcijos našumą.

Išnašos
-------

1. ↑  Messerschmid, Ernst and Reinhold Bertrand. Space Stations. Springer. 1999.
2. ↑  Vandens gamybos metodai (aglų k.) Archyvuota kopija 2005-05-29 iš Wayback Machine projekto.
| **Adam Piłsudski** |
| --- |
|  |
| Pilsudskių herbas |
| Pilsudskių herbas |
|  |
| Gimė | 1869 m. rugsėjo 25 d.Zalavas, Rusijos imperija |
| Mirė | 1935 m. gruodžio 16 d. (66 metai)Varšuva, Antroji Lenkijos Respublika |
| Palaidotas (-a) | Senosiose  Rasų kapinės |
| Tėvas | Juzefas Vincentas Pilsudskis |
| Motina | Marija Bilevičiūtė–Pilsudska |
| Sutuoktinis (-ė) | Julia Łodnigowska (1869-1937) |
| Vaikai | Wanda Piłsudska |
|  |
| Veikla | Politikas |
|  |
|  **Vikiteka** | Adam Piłsudski |

**Adomas Pilsudskis** (1869 m. rugsėjo 25 d. Zalave, Rusijos imperija – 1935 m. gruodžio 16 d. Varšuvoje, Antroji Lenkijos Respublika) – politikas, Vilniaus miesto tarybos narys, Lenkijos senato narys.

Biografija
----------

Gimė 1869 m. rugsėjo 25 d. Zalave. Iki 1900 m. gyveno Tenenių dvare. 1901 m. pradėjo dirbti elektrinėje, vėliau Vilniaus miesto administracijoje, kur nuo 1909 m. iki 1932 m. dirbo buhalteriu, vėliau tapo Vilniaus miesto tarybos nariu, o 1934 m. spalio Vilniaus miesto viceprezidentu. 1935 m. spalį tapo Lenkijos senato nariu. Buvo įvairių ekonominių organizacijų įsikūrusių Vilniuje narys. 1935 m. gruodžio 16 d. mirė Varšuvoje, palaidotas Rasų kapinėse. 

* A. Pilsudskio kapas Rasų kapinėseA. Pilsudskio kapas Rasų kapinėse

Literatūra
----------

* Andrzej Garlicki, Adam Piłsudski, w: Polski Słownik Biograficzny, tom XXVI, 1981
Kalifornijos žvaigždėtoji katė
**Kalifornijos žvaigždėtoji katė** (angl. *California Spangled*) – trumpaplaukių kačių veislė, išvesta JAV. Išvaizda primena leopardus. Tai pakankamai retos ir brangios katės.

Istorija
--------

Kalifornijos žvaigždėtųjų kačių veislė – tikslingo darbo rezultatas. Amerikietis Paul Arnold Casey jaunesnysis turėjo konkretų tikslą – išvesti naują veislę itin panašiu į leopardo kailiu ir naminės katės būdu. Tam buvo mišrinamos įvairių veislių (Abisinijos, Siamo, persų) katės su paprastomis, neveislinėmis katėmis iš JAV, Azijos ir Afrikos. Buvo atrenkamos tik raumeningos ir pageidaujamo kailio piešinio katės.

Veislė viešai pristatyta 1986 m. Neiman Marcus kalėdiniame kataloge. Laikomos beveik vien JAV.

Charakteris
-----------

Tai protingos, vikrios ir judrios katės. Mėgsta laipioti, karstytis, galąsti nagus ir šėlti su žaisliukais. Mėgsta draugiją, gerai sutaria su kitomis katėmis, šunimis ir vaikais.

Fizinės savybės
---------------

Kalifornijos žvaigždėtosios katės – vidutinio dydžio, raumeningos. Kojos ilgos, kampuotos. Uodega visur vienodo storio, galas bukas. Įspūdingas veislės bruožas – ilgas, kampuotas pavidalas, išryškinantis judesių lankstumą ir miklumą.

Galva vidutinio dydžio, skruostikauliai platūs, išsišovę. Snukis putnus ir ryškus, smakras storas. Ausys aukštai ant viršugalvio, jų galiukai apskriti. Akys migdolo pavidalo.

Plaukas trumpas, lygus, prigludęs prie nugaros iš šonų, tačiau ant pilvo ir uodegos gerokai ilgesnis. Kailis dėmėtas, ėmės ryškios, aiškių kontūrų, spalvų kontrastas krinta į akis.

Šios katės būna kelių spalvų: sidabraspalvės, medžio anglies (juodos dėmės smėliškai pilkame fone), bronzos, aukso ir tamsiai rudos. Akys gintarinės arba tamsiai rudos.

Išskiriamas ir specifinis spalvų derinys, vadinamas „snieginiu leopardu". Jam didžiausią įtaką padarė Siamo katės. „Snieginio leopardo" spalvos katės akys visada mėlynos.

Šaltiniai
---------


|  |  |
| --- | --- |
|  | **Vikiteka: Kalifornijos žvaigždėtoji katė** – vaizdinė ir garsinė medžiaga  |

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
| Istachrasاستخر |
| --- |
|  |
| 

IstachrasIstachras

 |
| Koordinatės | 29°58′51″ š. pl. 52°54′34″ r. ilg.﻿ / ﻿29.98083°š. pl. 52.90944°r. ilg.﻿ / 29.98083; 52.90944Koordinatės: 29°58′51″ š. pl. 52°54′34″ r. ilg.﻿ / ﻿29.98083°š. pl. 52.90944°r. ilg.﻿ / 29.98083; 52.90944 |
| Vieta | Farso provincija, Iranas |
| Istorija |
| Pastatytas | I tūkst. pr. m. e. |
| Sugriautas | VIII a. |
| Tauta | persai |

**Istachras** (pers. استخر) – senovinis miestas, buvęs vietoje, kuri dabar yra pietiniame Irane, Farso provincijoje, 5 km į šiaurę nuo Persepolio. Istachras Achemenidų Persijoje buvo klestintis miestas.

Istorija
--------

Pradžioje Istachras buvo Achemenidų miestas. Jis buvo svarbus ne tik dėl to, kad buvo netoli Persepolio, bet ir dėl to, kad buvo vakariniame senovinio karavanų kelio, ėjusio nuo Indo slėnio per Kandaharą ir Sistaną į Persiją, gale.

Istachras valdant Ardaširui I trumpam buvo tapęs Sasanidų Persijos sostine. Po to sostinė persikėlė į Ktesifoną.
Sasanidų laikais valstybės iždas, vadintas *ganj ī šāhīgān*, sakoma, buvo Istachre.

659 m. kalifas Ali pasiuntė *Ziyad ibn Abi Sufyan* numalšinti persų sukilimą Istachre. Zijadas tai atliko ir liko valdytoju.

Šiandien Istachras yra tik archeologinė miestavietė.

Išnašos
-------

1. ↑  Hill, John E. (2009). Through the Jade Gate to Rome: A Study of the Silk Routes during the Later Han Dynasty, First to Second Centuries CE. BookSurge. ISBN 978-1-4392-2134-1 p. 242.
Bowie peilis
**Bowie peilis** (angl. *Bowie knife*) – stambus sunkusis peilis, iki 30 cm ilgio ašmenimis, su originalia geležte, kurios smaigalyje padarytas įlenkto lanko formos nukirtimas. Pati geležtės viršūnė kiek pakreipta į viršų. Nuo kitų *clip-point* tipo geležčių Bowie peilį skiria smailesnis, ylą primenantis smaigalys. Lenktoji geležtės kraštinė dažnai yra su pjaunančiu kraštu arba imituoja aštrią briauną. Tvirta, nerūdijančio plieno geležtė įtvirtinama per visą rankenos ilgį. Rankai apsaugoti dauguma šių peilių turi išraiškingą gardą.

Vardo kilmė
-----------

Peilis vadinamas jo sukūrėjo, amerikiečių Teksaso revoliucijos didvyrio James Bowie (1796–1836) vardu. Jo autorius nešiojo peilį su 23,5 cm ilgio ir 3,8 cm pločio ašmenimis. Populiarus įrankis JAV, laikomas „laukinių vakarų" legenda. Šio peilio vardu pavadinamos *clip-point* tipo geležtės. Tai ir britų roko muzikanto David Bowie pasirinktas sceninis vardas.

* Ekspozicija, apie 1850 m.
* 1900 m. gamybos peilis
* Šalia senovinio peilio
* Meistro Tim Lively peilis
* Peilio formos karsto rankena

Nuorodos
--------


|  |  |
| --- | --- |
|  | **Vikiteka: Bowie peilis** – vaizdinė ir garsinė medžiaga  |

* Bowie peilis (*peilių žinyne, rusų k.*)
* Ankstyvosios Respublikos nerašyti ginklų įstatymai: dvikovos, prievarta pietinėse valstijose, moralės reforma
| **Mykolas Frankas** |
| --- |
| Gimė | 1914 m. balandžio 10 d.Maskva |
| Mirė | 1968 m. balandžio 3 d. (53 metai)Biržai |
| Tėvai | Raimondas FrankasMarija Jašinskaitė |
|  |
| Veikla | Lietuvos evangelikų reformatų kunigas |
|  |
| Alma mater | Vytauto Didžiojo universitetasPrahos universitetas |

**Mykolas Frankas** (1914 m. balandžio 10 d. Maskvoje – 1968 m. balandžio 3 d. Biržuose) – Lietuvos evangelikų reformatų kunigas.

Biografija
----------

Gimė Raimondo Franko ir Marijos Jašinskaitės šeimoje. 1933-1936 m. mokėsi Vytauto Didžiojo universiteto Evangelikų teologijos fakultete, jį uždarius – Prahos Karlo universitete. 1939 m. baigė teologijos mokslus ir birželio mėn. per Sinodą ordinuotas diakonu, o rugsėjo mėn. – kunigu ir paskirtas į Papilį superintendento kunigo Jono Šepečio žinion. Nuo 1941 m. liko vienas iš keturių nepasitraukusių iš Lietuvos kunigų. 1953 m. mirė kun. Aleksandras Balčiauskas, o 1965 m. su ryšius Bažnyčia nutraukė senjoras kun. Adomas Šernas. Lietuvos reformatams tarnauti liko tik vyriausias amžiumi senjoras kun. Povilas Jašinskas ir kun. Mykolas Frankas, kuris iki mirties aptarnavo Papilio, Švobiškio, Salamiesčio parapijas. Pakviestas, važiuodavo motociklu sutuokti, krikštyti, laidoti reformatų ir į atokiausius Lietuvos kampelius, laikydavo pamaldas Vilniuje, Kaune, Kėdainiuose. Jo pastangomis suremontuota Papilio bažnyčia, klebonija. Jis rūpinosi aplinkinių kapinių priežiūra, gavo leidimus ir pervežė iš likviduojamų Vilniaus evangelikų kapinių žymiųjų papiliečių, kunigų palaikus.

Sunki liga kun. Mykolą Franką pakirto pačiame jėgų žydėjime, kai Lietuvos reformatams taip reikėjo energingo, dvasingo, nuoširdžiai dirbusio savo darbą kunigo. Palaidotas Biržų senosiose reformatų kapinėse prie ežero, šalia savo tėvų.

Šaltiniai
---------

1. ↑  Frankas Mykolas. Lietuvos evangelikų reformatų enciklopedija. 2009 m.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 55°30′13.73″ š. pl. 23°57′53.64″ r. ilg.﻿ / ﻿55.5038139°š. pl. 23.9649000°r. ilg.﻿ / 55.5038139; 23.9649000

|  Paberžės Švč. Mergelės Marijos Apsilankymo bažnyčia |
| --- |
|  |
| **Vyskupija** | Kauno |
| **Dekanatas** | Kėdainių |
| **Savivaldybė** | Kėdainių rajonas |
| **Gyvenvietė** | Paberžė (Kėdainiai) |
| **Statybinė medžiaga** | medis |
| **Pastatyta** | 1859 m. |

**Paberžės Švč. Mergelės Marijos Apsilankymo bažnyčia** – bažnyčia, stovinti Paberžės kaime, 7,5 km į šiaurės vakarus nuo Surviliškio, Liaudės (Nevėžio dešiniojo intako) kairiajame krante, priešais Nykio žiotis.

Istorija
--------

Paberžės dvaro savininkas Šilingas 1787 m. pastatė medinę aštuoniakampę koplyčią. Ji iki 1853 m. tapo Surviliškio filija. Iš Ugionių 1858 m. atvežta senoji bažnyčia. Vėliau ją remontavo kunigas Ipolitas Baronas. Paberžės kuratas kunigas Antanas Kasperavičius lietuviškos spaudos draudimo laikais platino draudžiamą literatūrą.

Kunigas Antanas Mackevičius (1828–1863) 1856–1862 m. buvo Paberžės filialistas, vienas iš 1863 m. sukilimo vadų. Jis suorganizavo apie 250 sukilėlių būrį, 1863 m. kovo 20 d. bažnyčioje perskaitė sukilėlių manifestą ir išėjo vadovauti būriui (Kaune pakartas).

Iki 1970 m. į Paberžę paskirtas kunigas Stanislovas Dobrovolskis, buvęs politinis kalinys, suremontavo ir išpuošė bažnyčią, sutvarkė parapijos kapines. Jis šventoriuje ir kapinėse pastatė originalių paminklų, propagavo metalinių saulučių meną, įkūrė bažnytinių rūbų muziejų. Mirė 2005 m. palaidotas bažnyčios šventoriuje. Šalia varpinės pasodintas Tėvo Stanislovo ąžuoliukas.

Architektūra
------------

Bažnyčia medinė, su klasicistiniu portiku ir barokiniu bokšteliu virš jo. Apsidė trisienė. Zakristija prišlieta prie bažnyčios šono. Šventorius apjuostas metaline tvora su mūriniais stulpais. Jame yra XIX a. medinė varpinė. Bažnyčioje ir šventoriuje yra kryždirbio V. Svirskio darbų.

Galerija
--------

* Medinė varpinėMedinė varpinė
* Kapai šventoriuje, toliau – vienas muziejųKapai šventoriuje, toliau – vienas muziejų
* Bažnyčia 2014 m.Bažnyčia 2014 m.
Patandžalio, pavaizduoto kaip Adi Šeša, skulptūra
**Patandžalis** (skr. पतञ्जलि = IAST: *Patañjali-*) – žymus senovės indų autorius, komentatorius, gramatikas. Jo gyvenimo laikotarpis datuojamas tarp I a. pr. m. e. ir II a. m. e. Žymiausias jo veikalas – jogos mokymo sąvadas „Jogasūtra". Taip pat sukūrė komentarą Paninio gramatikos *opus magnum* „Aštadhjaji" – „Mahabhašją" („didysis komentaras"). Jam taip pat priskiriama keletas medicinos traktatų, iš kurių žymiausias – „Patandžalatantra".

Patandžalio biografija nežinoma, yra tik hagiografijos. Ne visi tyrinėtojai sutaria, kad „Jogasūtros" ir „Mahabhašjos" autorius yra tas pats Patandžalis. XI a. autorius Bhodža kalba apie Patandžalį kaip jogos, gramatikos ir medicinos žinovą, o Bhartriharis (~V a.) taip pat mini didį jogos, gramatikos ir medicinos žinovą, bet jo neįvardina. Tamilų šaivų sidhantos tradicijoje Patandžalis laikomas vienu iš 18 sidhų.

Šiuolaikinėje jogoje paplitusi tradicija prieš pradedant praktikas pagarbinti jogos pradininku laikomą Patandžalį.

Šaltiniai
---------

1. ↑  *Patañjali*.0Bruce M. Sullivan. Historical Dictionary of Hinduism. The Scarecrow Press, 1997.0p. 159–160
**Vokiečių kalbos egzaminas stojant į aukštąją mokyklą** (vok. *Deutsche Sprachprüfung für den Hochschulzugang*,**DSH**), anksčiau - *Prüfung zum Nachweis deutscher Sprachkenntnisse*, **PNDS**) - vokiečių kalbos egzaminas, skirtas patikrinti kalbos žinias vokiškų mokyklų nebaigusių pretendentų, siekiančių studijuoti Vokietijoje.

Lygiai, kursai
--------------

DSH yra 3 lygiai (DSH 1, DSH 2 ir DSH 3), kurie maždaug atitinka kalbos lygius nuo B2 iki C2 arba nuo TDN-3 iki TDN-5 TestDaF (vok. Test Deutsch als Fremdsprache) testo. Egzaminui pasiruošti kiekvienoje aukštojoje mokykloje (Kalbų centro DaF skyriuje) prieš DSH egzaminą yra rengiami specialūs kursai. Jie trunka nuo kelių savaičių iki kelių mėnesių. Į pradedančiųjų kursus (vok. *Grundstufe*), galinčius trukti iki 2 semestrų, priimami turintys pradines vokiečių kalbos žinias. Aukštesnio lygmens kursams gali būti taikoma atranka. Ji vyksta, laikant bandomąjį egzaminą, kurio metu įvertinamas vokiečių kalbos mokėjimo lygis (vok. *Einstufungstest*). DSH egzamino kaina - nuo 40 iki 150 eurų (nuo mokesčio gali būti atleidžiami ERASMUS studentai, kitokių mainų programų dalyviai, DAAD stipendininkai ir kt.). Parengiamieji DSH egzaminui kursai mokami. Jų kaina - nuo nemokamai (pvz. ERASMUS studentams) iki kelių šimtų ar net 1500 eurų.

Teisiniai pagrindai
-------------------

VFR Rektorių konferencija ir Kultūros ministerija 2004 m. priėmė DSH egzamino rėminę tvarką (vok. *Rahmenordnung über Deutsche Sprachprüfungen für das Studium an deutschen Hochschulen (RO-DT) vom 26.6.2004*). Joje pateikiama pavyzdinė DSH egzamino tvarka (*DSH Musterprüfungsordnung*).

Nuorodos
--------

* Aktuell DSH Termin Prüfung in Deutschland
* HRK informacija: akredituoti DSH egzaminai Archyvuota kopija 2009-12-29 iš Wayback Machine projekto. (PDF)
* Fachverband Deutsch als Fremdsprache (FaDaF) Archyvuota kopija 2021-04-30 iš Wayback Machine projekto. apie DSH
* Deutscher Akademischer Austauschdienst (DAAD) Archyvuota kopija 2009-03-13 iš Wayback Machine projekto. (apie DSH)
* Rahmenordnung über Deutsche Sprachprüfungen für das Studium an deutschen Hochschulen (RO-DT) teisinės nuostatos (PDF)
* deutschlernen - blog.de DSH egzamino pavyzdžiai
* DSH egzamino pavyzdys Archyvuota kopija 2009-07-18 iš Wayback Machine projekto. (dsh.tud - forum.de)
* Carl Duisberg centrų informacija Archyvuota kopija 2009-03-09 iš Wayback Machine projekto. (apie DSH)
* Mannheimo universiteto informacija (apie DSH)
* Heidelbergo universiteto informacija Archyvuota kopija 2009-02-02 iš Wayback Machine projekto. (apie DSH)
* Erfurto universitas Archyvuota kopija 2008-12-10 iš Wayback Machine projekto. (apie DSH)
* Gyseno universitetas Archyvuota kopija 2008-06-07 iš Wayback Machine projekto. (apie DSH)
* Acheno aukštoji taikomųjų mokslų mokykla Archyvuota kopija 2007-07-03 iš Wayback Machine projekto. (apie DSH)
*Kitos reikšmės – Pataisa (reikšmės).*

|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Pataisa** (angl. *patch*, žarg. *pačas*), nedidelis atnaujinimas, smulkus programinio produkto patobulinimas, dažniausiai veikimo sutrikimo pataisa. Pavadinimas kilo greičiausiai iš Larry Wall parašytos UNIX pagalbinės programėlės (angl. *utility*) **patch**.

Pataisa neretai glaustai nusako pakeitimus tiesiogiai išeitiniame programos kode. Tokie dokumentai (kartais vadinami skirtuminėmis bylomis) labai svarbūs kuomet vieną programą rašo daugelis tik Internetu susijusių programuotojų (dažnai pasitaiko kuriant atvirą kodą). Tuomet programuotojas siūlomą pataisą paprastai siunčia visiems bendraautoriams, kurie neretai aptinka klaidų ar šiaip iškelia pasiūlymų. Tokios pataisos kai kada pritaikomos ne konkrečiai vienai, o visai giminingai (iš vieno kamieno atsiradusiai) programų grupei atnaujinti. Pataisoje aprašyti kodo pakeitimai atliekami automatiškai.

Šis žodis reiškia smulkius pataisymus, dideli programų pakeitimai vadinami „paslaugų paketais" (angl. *service packs* arba kaip „programų atnaujinimais" (angl. *software updates*). Pavyzdžiui, Microsoft Windows naudoja „service pack" terminologiją.

Taip pat skaitykite
-------------------

hakas (angl. *hack*)
Microsoft yra žinomiausias uždaro kodo įrangos autorius
**Uždaras kodas** – kompiuterinės programos išeities kodas, platinamas tokiomis sąlygomis, jog jam netinka nei laisvosios įrangos, nei atviro kodo apibrėžimai. Jo naudojimas, platinimas ar keitimai yra uždrausti, tam reikalaujama specialaus atskiro leidimo arba tokia veikla yra tiek apsunkinta, jog kiekvienas norintis negali to daryti pakankamai efektyviai.

Uždaro kodo modelis kompanijų neretai pasirenkamas kaip atnešantis didžiausią galimą pelną. Tačiau kai kurios firmos (tarkim, GNU/Linux distribucijų platintojai) nemokamai panaudoja daugelio milijonų vertės esamą, kitų sukurtą atvirą kodą. Tokiomis sąlygomis uždaro kodo modelis gali ir nebūti racionaliausias, nes tenka tokio kodo pakaitalą kurti patiems.

Esama taip pat nemažai firmų, kurios tą patį kodą kaip laisvąją įrangą visiems platina nemokamai, tačiau norintiems jau už nemažus pinigus parduoda ir teisę jį naudoti uždaruose, be išeities kodo platinamuose projektuose. Tuomet atviro kodo licencija tarnauja kaip „demonstracinė". Tokios firmos mano, jog ji gali labiau patraukti naudotoją nei įprastinė demonstracinė versiją, kurios galimybės būna tyčia apribotos.

Uždaram kodui taip pat priskiriami ir tokie projektai, kurių programų tekstus galima matyti, tačiau draudžiama savo nuožiūra keisti. Galimybė matyti kodą yra labai patraukli programuojančiam naudotojui, nes leidžia pačiam apsisaugoti nuo nemalonių netikėtumų (tokių kaip diferencinė kriptografija) ir gerai papildo dokumentaciją, kuri gali būti nepakankama.

Rimčiausi laisvosios programinės įrangos šalininkai laikosi taisyklės neįdiegti ir nenaudoti savo kompiuteriuose jokios uždaro kodo programinės įrangos. Vienintelė išimtis yra atvejai, kai tokia įranga reikalinga kaip laikinas pakaitalas laisvosios įrangos kūrimui. Tačiau šios taisyklę jie taiko tik patys sau ir nereikalauja to iš visų.

Nors GNU/Linux tradiciškai laikoma atviro, o Windows – uždaro kodo programavimo platformomis, tai nėra absoliuti taisyklė, nes daug uždaro kodo programų sukurta ir Linux aplinkai.

Šaltiniai
---------

1. ↑  angl. *A definition of proprietary software is harder to arrive at (...). In effect, proprietary software is software which is not free software*. AUUG, Inc. (2003 m. kovo mėn.). „Chapter 1. Definitions". *AUUGN*. AUUG, Inc. p. 51. Nuoroda tikrinta 29 June 2017.

  


|  |  |
| --- | --- |
| **Programų licencijų grupės** |  |
| Atviras kodas  |
Uždaras kodas |
Privatus kodas |
Komercinis kodas |
Laisvoji programinė įranga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Iliustracijoje raudonai pažymėta kur kakle yra kelios pažeidžiamos suspaudimo vietos, įskaitant miego arterijas.
**Uždusimas**, arba **asfiksija** (lot. *asphyxia*) – tokia fiziologinė būklė, kai dėl kliūties kvėpavimo takuose ir sutrikus oro patekimui į plaučius, iškyla grėsmė gyvybei. Uždusimo priežastys gali būti staigus kaklo užveržimas kilpa (smaugimas), svetimkūnio patekimas, balso stygų spazmai, taip pat krūtinės ląstos, ypač plaučių, užspaudimas griūvant pastatui, transporto priemonei, per avariją. Uždusimo metu pažeidžiami kvėpavimo takai, atsiranda kliūtis orui patekti į plaučius ir toliau į kraują, organizmui pradeda trūkti deguonies.

Uždusimo priežastimi gali būti ir kvėpavimo bei kraujo apytakos reguliavmo centrų sutrikimas pailgosiose smegenyse. Taip uždūstama apsinuodijus, išsiliejus kraujui į smegenis. Žmogus gali uždusti ir nuo užkritusio liežuvio arba įkvėpęs vėmalų į plaučius.

Ištikus uždusimui nedelsiant reikia nustatyti priežastį ir ją šalinti. Pasikorusį reikia išimti iš kilpos, užkritus liežuviui arba esant sąmonės netekimui, guldyti tokioje padėtyje, kad prieitų grynas oras, imtis kitų gaivinimo priemonių.

Taip pat skaitykite
-------------------

* Apalpimas

  

v • a • r **Žmogaus organų sistemos** 

**Kvėpavimo sistema**  

Nosis -
Nosies ertmė -
Gerklos -
Trachėja -
Bronchai -
Bronchiolės -
Plaučiai -
Diafragma -
Alveolės
**Vokietijos tarptautinio teisinio bendradarbiavimo fondas** (vok. *Deutsche Stiftung für internationale rechtliche Zusammenarbeit e. V.*) - paramos fondas Vokietijoje. Vokietijos Vyriausybės vardu remia valstybių partnerių pastangas reformuojant teisines sistemas bei teisėsaugą, justiciją.

Istorija
--------

1992 m. Fondas įkurtas kaip visuomeninė draugija (*gemeinnütziger Verein*) tuometinio Vokietijos teisingumo ministro Klaus Kinkel iniciatyva. Pagrindinė konsultacinė programa TRANSFORM. Ją visų pirma finansuoja Vokietijos teisingumo ministerija. 

Remiama advokatų stažuotės ir praktika Vokietijoje.

Ryšiai su Lietuva
-----------------

Lietuvoje paramą gauna Vokietijos teisės centras Vilniuje (vykdo teisės švietimo bei teisės praktikos VFR programas). Advokatai iš Lietuvos dalyvauja praktikos programose Vokietijoje (stažuojasi advokatų kontorose).

Vadovybė
--------

* Kuratorijos pirmininkas Dr. Jörg Freiherr Frank von Fürstenwerth, Vokietijos draudimo ūkio konfederacijos pirmininkas
* Pirmininko pavaduotojas Dr. Bernhard Dombek, buvęs Vokietijos advokatų rūmų pirmininkas

Nuorodos
--------

* Oficiali Vokietijos tarptautinio teisinio bendradarbiavimo fondo tinklavietė (vokiečių, anglų k.)
Koordinatės: 54°56′20″š. pl. 25°14′06″r. ilg.﻿ / ﻿54.93901°š. pl. 25.23509°r. ilg.﻿ / 54.93901; 25.23509


|  |
| --- |
| **Paberžės Verdenės gimnazija** |
| Paberžės Verdenės gimnazija herbas |
|  |
| **Adresas** | Mokyklos g. 1a, Paberžė |
| **Direktorius(-ė)** | Violeta Dapkevičienė |
| **Mokinių skaičius** | 254 |
| **Įkūrimo data** | 1992 |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 35 |

**Vilniaus rajono Paberžės Verdenės gimnazija** – dieninė, savarankiško mokymosi bendrojo lavinimo mokykla Vilniaus raj. Paberžėje, Mokyklos g. 1A, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 291316540.

Istorija
--------

Mokykla atidaryta 1992 metų rugsėjo 1 d. atsiskirus nuo buvusios mišrios Paberžės vidurinės mokyklos, joje mokėsi 79 moksleiviai, kurie panoro įgyti vidurinį išsilavinimą lietuvių kalba. 1995 m. mokykloje įkurta „Jaunųjų Valančiukų" kuopelė. 1996 m. atidaryta mokyklos biblioteka. Nuo 1995 m. mokykloje ypač aktyviai veikia jaunųjų aviamodeliuotojų būrelis, kuriam vadovavo M. Mažeika. Būrelio dalyviai pasižymėdavo užimdami prizines vietas varžybose. Nuo 1993 m. mokyklą „įsidukrino" JAV, Filadelfijoje gyvenantis Amerikos lietuvis Bronius Krokis, kuris nuolat remia mokyklą finansuodamas jau tradicija tapusį moksleivių raiškiojo skaitymo ir rašinių konkursą, skirtą pilietiškumui ir meilės Tėvynei ugdymui.

Nuo 1999/2000 m. įvestas profilinis mokymas. Mokykloje nuolat veikia įvairus būreliai. Ypač aktyvia veikla išsiskiria dainininkai, šokėjai, sportininkai, internautai.

Direktoriai
-----------

* 1992 m. Petras Mažeika;
* 2001 m. kovo 3 d. Vanda Nivinskienė.
* 2016 m. gegužės 27 d. Violeta Dapkevičienė

Nuorodos
--------

* Gimnazijos svetainė